**Хуралдааны дэлгэрэнгүй тэмдэглэл**

**(2007\*04\*20)**

Монгол Улсын Их Хурлын  2007 оны хаврын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны  04 дүгээр сарын  20-ны өдрийн хуралдаан  14 цаг 40 минутад Төрийн ордны \"В\" танхимд эхлэв.

            УИХ-ын гишүүн Р.Нямсүрэн  ирц, хэлэлцэх асуудлыг танилцуулж,  хуралдааныг даргалав.

            Хуралдаанд ирвэл зохих  17 гишүүнээс 10 гишүүн ирж 58.8 хувийн ирцтэй байв.

            Чөлөөтэй:  Б.Батбаатар, Ц.Баярсайхан

            Өвчтэй: Ч.Авдай

            Тасалсан: Д.Ганхуяг, Л.Одончимэд, С.Оюун

Нэг. Байнгын хорооны даргад нэр дэвшүүлэх тухай

Хэлэлцэж буй асуудалтай холбогдуулан Нийгмийн бодлого, боловсрол, соёл, шинжлэх ухааны  байнгын хорооны референт С.Цолмон  байлцав.

Байнгын хорооны даргад Нийгмийн бодлого, боловсрол, соёл, шинжлэх ухааны  байнгын хорооны дарга, УИХ-ын гишүүн Т.Гандиг улируулан ажиллуулах нь зүйтэй гэсэн УИХ дахь МАХН-ын бүлгийн саналыг Намын бүлгийн ахлагч Д.Идэвхтэн танилцуулав.

Р.Нямсүрэн: УИХ-ын гишүүн  Т.Гандиг Нийгмийн бодлого, боловсрол, соёл, шинжлэх ухааны  байнгын хорооны  даргаар нэрий нь дэвшүүлье гэсэн саналыг дэмжиж байгаа УИХ-ын гишүүд гараа өргөнө үү.

Зөвшөөрсөн               10

Татгалзсан                 0

            Бүгд                            10

            100 хувийн саналаар дэмжигдлээ.

Байнгын хорооны гишүүд Улсын Их Хурлын гишүүн Т.Гандиг дахин сонгогдсонд баяр хүргэж, ажлын амжилт хүсэв.

             Хуралдаан 14 цаг 45 минутад өндөрлөв.

            Тэмдэглэлтэй танилцсан:

            НИЙГМИЙН БОДЛОГО, БОЛОВСРОЛ,

            СОЁЛ, ШИНЖЛЭХ УХААНЫ БАЙНГЫН

            ХОРООНЫ ДАРГА                                                               Т.ГАНДИ

            Тэмдэглэл хөтөлсөн:

            Хуралдааны нарийн бичгийн дарга                               Д.ЦЭНДСҮРЭН

УИХ-ЫН НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ

УХААНЫ БАЙНГЫН ХОРООНЫ  2007 ОНЫ 4 ДҮГЭЭР САРЫН 20-НЫ

ӨДРИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ

            Т.Ганди:  Нийгмийн бодлого, боловсрол, соёл, шинжлэх ухааны байнгын хорооны  2007 оны 4 сарын 20-ны өдрийн хуралдаан эхлэхэд бэлэн боллоо. Хуралдаанаар хэлэлцэх асуудал Байнгын хорооны даргад нэр дэвшүүлэх тухай асуудал байгаа. Асуудлыг дэмжиж байна уу? Баярлалаа. Авдай, Ламбаа, Дондог, Сүхбаатар, Гансүх, Саираан, Ганди, Санжмятав, Нямсүрэн гишүүд байна.  Бат-Эрдэнэ, Батбаатар гишүүд ирж явна.

            Ингээд хэлэлцэх асуудалтай холбогдуулаад  МАХН-ын бүлгээс ирүүлсэн мэдээллийг Намын бүлгийн  ахлагч  Д.Идэвхтэн танилцуулна. Үүний дараахь асуудлуудыг УИХ-ын гишүүн Р.Нямсүрэн удирдана.

            Д.Идэвхтэн: Тэгэхээр Улсын Их Хуралд  байгаа бүлэг, зөвлөл хоорондоо ярьж тохироод урьд тогтсон зарчмаараа Байнгын хороодын  4 нь МАХН-аас нэр дэвших, З нь Ардчилсан намын зөвлөөс нэр дэвшихээр тохиролцсон, урьд тогтсон уламжлалаа хадгалъя гэж тогтсон.

            Нийгмийн бодлогын байнгын хороог урьд нь МАХН-аас нэр дэвшиж даргыг нь сонгож байсан.  Манай бүлэг энэ асуудлыг ярьж хэлэлцээд, одоо Нийгмийн бодлогын байнгын хорооны даргаар ажиллаж байгаа УИХ-ын гишүүн Т.Гандиг дахин нэр дэвшүүлэх  санал дээр тогтсон. Тэгээд энэ саналыг Байнгын хорооны хуралдаанд танилцуулж байна.

            УИХ-ын гишүүн Т.Гандигийн талаар нэмж тайлбар, танилцуулга шаардлагагүй байхаа гэж  бодож байна. Асуух зүйл байвал надаас асууж болно.

            Анхаарал тавьсанд баярлалаа.

            Р.Нямсүрэн:  Энэ хурлын дараалал, дэг журмаар нэр дэвшигчээс УИХ-ын гишүүд асуулт асууж болдог юм байна, саналаа хэлж болдог юм байна. Ингээд асуух асуулт, хэлэх санал байхгүй бол намын бүлгээс оруулж байгаа саналыг дэмжиж байгаа гишүүд гараа өргөнө үү.

            100 хувийн саналаар дэмжигдлээ.

             Хуралдаан 14 цаг 45 минутад өндөрлөв.

Соронзон хальснаас буулгасан.

            Хуралдааны нарийн

            бичгийн дарга                                                                                  Д.ЦЭНДСҮРЭН